་ཚོགས་ཞི་ནས། གཞི་
ཐོག་ན་མི་གཡོ་མི་འཆུག་པར་གནས་པ་ནི་ཞི་གནས་ཡིན་ཏེ། དེ་ལ་དབྱེ་ན་
གསུམ་སྟེ། བློས་བྱས་ཀྱི་ཞི་གནས་དང་། རང་བཞིན་གྱི་ཞི་གནས། མཐར་ཐུག་
གི་ཞི་གནས།
དང་པོ་བློས་བྱས་ནི། ཆེད་དུ་ཏིང་ངེ་འཛིན་ལ་བཞག་དུས། འབོལ་ལེ་
ཤིགས་སེ་གནས་པ་དེའོ།།
གཉིས་པ་རང་བཞིན་ནི། ཆེད་དུ་མ་བསྒོམས་ཀྱང་ཡེངས་ཞོར་ལྟ་བུ་ལ།
རྩོལ་བྲལ་ལྷུག་པའི་ངང་ལ་གནས་པ་དེའོ།།
གསུམ་པ་མཐར་ཐུག་ནི། དུས་དང་རྣམ་པ་ཐམས་ཅད་དུ། རྟོག་མེད་
བདེ་གསལ་གྱི་ངང་ལ། འབྲལ་མེད་དུ་ཁྲོལ་ལེ་གནས་པའོ།།
ལྷག་མཐོང་ནི་རང་རིག་སྒྲིབ་ཏུ་མེད་པ་གསལ་གྱིས་རྟོགས་པ་དེ་ལྷག་
82

༄༅།། སྐྱང་སྤྲུལ་ནམ་མཁའ་རྒྱལ་མཚན་གྱི་གསུང་བཏུས།
'
.
གས་་་
;
:
*。。
-་་
མཐོང་ཡིན་ཏེ། ལུང་ལས་ལྷག་མཐོང་རིག་པ་གསལ་བའི་ཡེ་ཤེས་ཞེས་པས།
དེ་ལ་སེམས་ལ་རང་ཤར་རང་གྲོལ་ནི། ལྷག་མཐོང་ངོ་། །དེ་ལ་དབྱེ་བ་གསུམ།
མཚན་མ་ལྷག་མཐོང་། ཤེས་བྱ་ལྷག་མཐོང། དེ་བཞིན་ཉིད་ཀྱི་ལྷག་མཐོང་དང་
གསུམ་ལས།
གིས་མཐོང་བའོ།།
དང་པོ་ནི་ཉམས་གྱི་འཆར་སྒོ་ལ་ལྷ་སྐུ་ཡིག་འབྲུ། འགྱུ་བའི་དྲན་
རྟོག་ལ་སོགས་ཅི་ལྟར་དུ་ཤར་བ་ཐམས་ཅད་རང་སྣང་དངོས་མེད་དུ་ལྷག་
གཉིས་པ་ནི་དག་པ་མྱང་འདས་ཀྱི་བོན་དང་། མ་དག་པ་འཁོར་བའི་
བོན་ལ་སོགས་ཅི་ལྟར་སྣང་བ་ཐམས་ཅད། རིག་པའི་རང་རྩལ་དུ་ལྷག་གིས་
མཐོང་བའོ།།
གསུམ་པ་དེ་བཞིན་ཉིད་ནི། ངོ་བོ་ཉིད་ཀྱི་རིག་པ་ཅི་ལྟ་བ་བཞིན་ལྷག་
གིས་མཐོང་བའོ།།
ཞི་ལྷག་ཟུང་འབྲེལ་ནི། ལུང་ལས། ཞི་གནས་ཏིང་འཛིན་སྟོབས་བདེ་
དང་། ལྷག་མཐོང་ཡེ་ཤེས་སྟོབས་ཀྱིས་གསལ། ཞི་ལྷག་ཟུང་འབྲེལ་མི་རྟོག་པ།
དེ་མཐར་ཕྱིན་པ་མི་གཡོ་བ་ཞེས་པས། ཞི་གནས་ལ་ལྷག་མཐོང་གི་གསལ་ཆ་
མེད་ན། མུན་པའི་གཡུང་དྲུང་དང་འདྲ་བས་མི་གསལ། ལྷག་མཐོང་ལ་ཞི་
གནས་ཀྱི་གཞི་མེད་ན། མར་མེ་རླུང་གིས་བསྐྱོད་པ་དང་འདྲ་སྟེ་འཕྲོ། ཞི་ལྷག་
ཟུང་དུ་འབྲེལ་བས་མཚོ་དང་འོད་ནམ་མཁའ་དང་ཉི་མ་ལྟ་བུའོ།།
གནས་འགྱུ་རིག་གསུམ་ནི། གང་ལྟར་སེམས་མ་བཅོས་པའི་ངང་ལ།
འབོལ་ལེ་ཤིགས་སེ་གནས་པ་དེ་གནས་པ་ཡིན་ལ། དེའི་ངང་ལས་ཡིད་ཀྱི་དྲན་
83

མན་ངག་ཉམས་ལེན་གྱི་སྐོར།
-
རྟོག་སྣ་ཚོགས་ཐོལ་བྱུང་དེ་འགྱུ་བ་ཡིན་ལ། འགྱུ་བ་པོ་ལ་རང་བཞིན་མེད་པས།
མ་བཅོས་སྟོང་བའི་ངང་དུ་ཁྲོལ་གྱིས་སོང་བ་དེ་རིག་པ་ལྷག་མཐོང་ཡིན་པས།
གནས་འགྱུ་རིག་གསུམ་དེ་ལ་བྱའོ། །དེ་ལྟར་གནས་འགྱུ་རིག་གསུམ་མམ། ཞི་
ལྷག་ཟུང་འབྲེལ་ཤེས་ཙམ་ན། སྒོམ་གྱི་འགོ་ཟུག་པ་ཡིན་ཏེ།
ཐུན་སྒོམ་དང་པོའི་དུས་སུ། རྩེ་གཅིག་ཐ་མའི་ཉམས་འཆར་ཏེ། རིག་
པའི་ཡེ་ཤེས་རེས་འཆར་རེས་མི་འཆར། རེས་ལྷག་ལྷག་འཆར་ཏེ། སྤྲིན་བར་གྱི་
ཉི་མ་ལྟར་ཧྲབ་ཧྲིབ་ཏུ་བྱེད་པ། ཐེ་ཚོམ་ཟ་བ་ཡ་ང་བ་འབྱུང་སྟེ། ལུང་ལས། ཐུན་
སྒོམ་དུས་སུ་དུམ་བུར་འཆར། །རྣམ་རྟོག་འགྱུ་བ་མ་དྭངས་བས། སྟོང་གསལ་
སྤྲིན་བར་ཉི་མ་འདྲ་ཞེས་སོ། །དེའི་དུས་སུ་ཐུན་བཞི་རུ་བཅད་ལ་བསྒོམ་དགོས་
ཏེ༑ སྔ་དྲོ་དགོང་མོ་གཉིས། སྲོད་ཐོ་རངས་གཉིས་དང་བཞི་ལ། ཅི་ལྟར་ནུས་
ཚད་སྒོམས། ཐུན་ཚད་ཀྱང་ཁམས་ངན་དུས་སུ་ཐུན་ཐུང་ལ་གྲངས་མང་བར་
སྒོམས། ཁམས་བཟང་བའི་དུས་སུ་ཐུན་བསྲིང་ལ་སྒོམས། ཐུན་བར་དུ་བླ་མ་ལ་
མོས་གུས་བྱ་བ་དང་། ལས་རྒྱུ་འབྲས་འཁོར་བའི་ཉེས་དམིགས་ལ་བསམ་
གཞིག་ལེགས་པར་གཏང་དགོས་ཏེ། དྲང་དོན་ཆ་ལ་མ་ཕབ་པས། ངེས་དོན་
རྣལ་མར་རྒྱུད་ལ་མི་འཆར་གསུངས་སོ། །རི་ཁྲོད་པ་ཆེན་པོའི་གསུང་ལས་ཀྱང།
ཐུན་སྒོམ་དུས་སུ་དྲན་ཡང་དགོས། བསྒོམ་ཡང་དགོས། སྒོམ་ཕར་སྙོག་པའི་
དུས་ཡིན་པས། དེའི་དུས་སུ་འཕེལ་འགྲིབ་ཆེ་ཞིང་། སྒོམ་རང་ཡོད་དམ་མེད་
དམ་བསམ་པ། འགྱུ་དྲན་སྔར་བས་མང་དུ་སོང་འདུག་བསམ་པ་ལྟ་བུ་འབྱུང་
སྟེ༑ ཡིད་ཤི་མི་དགོས། རྟོག་པ་རྐུན་བུ་བ་ཡང་འཚོལ། དྭངས་སྙིགས་ཅུང་ཙམ་
ཕྱེད་པ་ཡིན། དཔེར་ན་ཆུ་དྭངས་མའི་སྲོག་ཆགས་འཕྲ་བུ་དང་འདྲ་བས་
84

༄༅།། སྐྱང་སྤྲུལ་ནམ་མཁའ་རྒྱལ་མཚན་གྱི་གསུང་བཏུས།
::
:।
.
མ་གསལ་བ་ཡིན། ལས་དང་པོའི་དུས་སུ་ཏོལ་སྐྱེས་ཀྱི་ཤེས་པ་ངོས་བཟུང་། ངོ་
བོ་ལ་བལྟ། འགྱོད་པ་གཏང་། ཞེ་ཁྲེལ་གདབ། ཕྱིས་མི་སྐྱེ་བའི་གོ་བགོ། དེའི་
དུས་མ་ཀུན་གཞི་ནམ་མཁའ་ལྟ་བུ་དང་། བུ་རིག་པ་རང་གསལ་སྒྲིབ་མེད་ཉི་
མའི་སྙིང་པོ་ལྟ་བུ་གཉིས་མ་བུ་དབྱེར་མེད་གསལ་སྟོང་གཉིས་མེད་ཀྱི་ངང་ནས་
ཡིད་ཀྱི་དྲན་རྟོག་སྣ་ཚོགས་སུ་ཅི་ཤར་ཡང་། སྐྱོན་དུ་མི་ལྟ་རྗེས་སུ་མི་འབྲེང་རང་
སྣངདངོས་མེད་དུ་ཉམས་སུ་བླང་ངོ༌།།
ཐུན་སྒོམ་འབྲིང་པོའི་དུས་སུ་རྩེ་གཅིག་ཉམས་འཆར་ཏེ། དཔེར་ན་རྒྱ་
རང་སེམས་
མཚོ་མེར་བ་ལྟར། སེམས་ལྷང་ངེ་མེ་རེ་གནས་པ་ཅིག་འབྱུང་། དེའི་ངང་ལ་
ཉམས་ཀྱི་འཆར་སྒོ་ལ། ལྷ་སྐུ་ཡིག་འབྲུ་མཐོང་བ་དང་། འོད་དང་མེ་དང་དུ་བ་
མཐོང་བ་དང་། མགོ་བོ་ཕུར་ཡང་ཁྱིམ་གང་ཡོད་གསལ་བ་དང་། དེ་ལ་སོགས་
པ་འཆར་སྒོ་བཟང་ངན་གང་བྱུང་ཡང་། མཆོག་འཛིན་དང་རྩིས་གདབ་མེད་པར་
སེམས་དངོས་མེད་སྟོང་བའི་ངང་ལ་གསལ་ཐེབས་དགོས་ཏེ།
དངོས་མེད་ནམ་མཁའ་སྟོང་བ་འདྲ། །འདྲའམ་མི་འདྲ་རང་གི་སེམས་ལ་ལྟོས། །
སྣང་བ་ཐམས་ཅད་རང་སྣང་ཡིན་པར་ངེས། །སྣང་བ་རང་སྣང་མེ་ལོང་གཟུགས་
བརྙན་འདྲ། །འདྲའམ་མི་འདྲ་རང་གི་སེམས་ལ་ལྟོས་གསུངས་སོ། །གྲུབ་ཐོབ་
བོན་ཞིག་ཁྱུང་ནག་གི་གསུང་ལས་ཀྱང་། སེམས་ཀྱིས་སེམས་ལ་
བལྟས་པས་མཐོང་བ་མེད་ཀྱི། །མེད་པའི་ངང་ལ་ཞོག་ད། །ལྷན་ཅིག་སྐྱེས་པ་
མྱོང་གི །ཅེས་གསུངས་སོ།།
ཐུན་སྒོམ་ཆེན་པོའི་དུས་སུ། རྩེ་གཅིག་རབ་ཀྱི་ཉམས་འཆར་ཏེ། རིག་
པའི་ངོ་བོ་རྗེན་པར་མཐོང་། རྟོགས་པ་གསལ་གྱིས་ཤར་ནས། གོང་གི་ཉམས་
།
85

མན་ངག་ཉམས་ལེན་གྱི་སྐོར།
སྦྲུལ་ཤུན་བརྗེས་པ་ལྟར་གྱུར་ཏེ། བར་སྣང་ལྷགས་རླུང་དང་བྲལ་བ་ལྟར། སང་ངེ་
ཕྱེད་དེ་བ་དང་ཨར་མེ་རླུང་གིས་མ་བསྐྱོད་པ་ལྟར། རྟོག་མེད་དུ་སལ་ལེ་བ་དང་།
མེ་ཏོག་ལ་ཆར་བ་བབས་པ་ལྟར། རང་གསལ་དུ་ཧྲིག་གེ་བ་དང༌། འཁར་
གཞོང་ནང་དུ་ཆུ་བླུག་པ་ལྟར། སྒྲིབ་མེད་དུ་ལྷང་ངེ་ཤར་ནས། སྔར་སླ་མོ་གཅིག་
དཀའ་མོར་སོང་བ་འདུག རང་ལ་རང་ཆས་སུ་འདུག་པ་ལ་སྙམ་པ་དང་། བླ་
མས་གསུངས་པའི་དོན་དེ་འདི་ཁོ་ནའོ་བསམ་ཞིང་། བླ་མ་ལ་དྲིན་དུ་བཟོ།
གདམས་ངག་ལ་ཡིད་ཆེས། འདོད་ཡོན་ལ་ཞེན་པ་ལོག་པ་འབྱུང་སྟེ།
ལ་བརྟན་པ་ཐོབ་པ་ཞེས་བྱའོ།།
ཐུན་སྒོམ་
ངང་སྒོམ་དང་པོའི་དུས་སུ། སྤྲོས་བྲལ་ཐ་མའི་ཉམས་འཆར་ཏེ། སྟོང་
རིག་མ་བུ་འཕྲོད་ནས་ཤེས་པ་གསལ་ལ་མི་འཕྲོ་བ། སྤྲོས་བྲལ་ངང་དྭངས་སུ་
གནས་ཤིང་། རྐྱེན་ཁ་ལ་རག་ལུས་པ་གཅིག་འབྱུང་སྟེ། ལུང་ལས། ངང་སྒོམ་
དུས་སུ་སེམས་ཀྱི་དྭངས་སྙིགས་དང་པོ་ཕྱེད་དེ་མདང་གསུམ་ཆགས་པའི་
འཁྱགས་པ་འདྲ། རྐྱེན་གྱིས་འཇིག་ཅིང་བསྒོམ་ན་འཕེལ་ཞེས་པས། དེའི་དུས་
སུ་ཟ་ཉལ་འགྲོ་འདུག་ཅི་བྱེད་ཀྱང་། དུས་གསུམ་འབྲལ་བ་མེད་པའི་ངང་ལ་
བསྒོམ་དགོས་ཏེ། ལུང་ལས། སྒོམ་དུ་ཏིལ་འབྲུ་ཙམ་ཡང་མེད། །ཡེངས་སུ་ནི་
སེ་གོར་གཏོགས་ཙམ་ཡང་མེད་ཅེས་དང་། ཐུན་སྒོམ་དུས་སུ་གཉེན་པོ་ཕར་
འགེབས་ཀྱི་དྲན་པ། འདིར་མྱོང་བ་ཚུར་འགེབས་ཡིན་པས། མི་ཡེངས་པའི་
དྲན་ཐག་མི་བརྗེད་པའི་གཟུང་ཐག མི་སྐྱོ་བའི་ངང་ཐག་ན་རེ་བ་ཅིག་དགོས་ཏེ།
ལུང་ལས། ངང་གིས་མ་བསྒོམས་འབྲས་བུ་ཐོབ་མི་སྲིད། །ཅེས་སོ།།
ངང་སྒོམ་འབྲིང་པོའི་དུས་སུ། སྤྲོས་བྲལ་འབྲིང་གི་ཉམས་འཆར་ཏེ། ཕྱི་
86

༄༅།། སྐྱང་སྤྲུལ་ནམ་མཁའ་རྒྱལ་མཚན་གྱི་གསུང་བཏུས།
:
ནང་ཐམས་ཅད་རང་གྲོལ་ཆེན་པོའི་དབྱིངས་སུ་ཁྲོལ་གྱིས་སོང་ནས། གཡོ་མེད་
རང་གསལ་ཆེན་པོའི་ངང་ལས་མི་འདའ་བ། དཔེར་ན་ནམ་མཁའ་སྤྲིན་དང་
བྲལ་བ་ལྟར། སེམས་སྤྲོས་པའི་མཚན་མ་ཐམས་ཅད་དང་བྲལ་བ་གཅིག་ཏུ་
ལྷག་གིས་འཆར་ཏེ། བསྒོམ་པའི་དུས་སུ་ཤིན་ཏུ་འཕེལ། མ་བསྒོམས་པའི་དུས་
སུ་ཡང་སྐབས་སྐབས་སུ་འཆར་བ་གཅིག་འབྱུང་ངོ་།།
。,
ངང་སྒོམ་ཆེན་པོའི་དུས་སུ། སྤྲོས་བྲལ་རབ་ཀྱི་ཉམས་འཆར་ཏེ། རིག་
པ་གཞི་མེད་ཡེ་སྟོང་རྩ་བྲལ་ཆེན་པོ་གཅིག་ཏུ་ཧར་གྱིས་སོང་ནས། ཕྱིའི་སྣང་
ཡུལ་སྣ་ཚོགས། ནང་གི་བསམ་དྲན་སྣ་ཚོགས་ཅི་ཤར་བ་ཐམས་ཅད། སེམས་
ཉིད་སྤྲོས་བྲལ་དབྱིངས་སུ་ཁྲོལ་གྱིས་འགྲོ་སྟེ། དེ་ལ་དུ་མ་རོ་གཅིག་གི་སྒོམ་པ་
ཞེས་ཀྱང་བྱ། སྤྲོས་བྲལ་ཆེན་པོའི་སྒོམ་པ་ཞེས་ཀྱང་བྱའོ།།
ཀློང་སྒོམ་དང་པོའི་དུས་སུ། མཉམ་ཉིད་ཐ་མའི་ཉམས་འཆར་ཏེ།
བསྒོམ་བྱ་སྒོམ་བྱེད་སེམས་སུ་གྲོལ་ནས། བསྒོམ་མེད་ཡེངས་མེད་ངང་ལ་རིག་
པ་རྒྱུན་ཆགས་སུ་གནས་ཤིང་། དེའི་ངང་ལ་མི་འདའ་བ་གཅིག་འབྱུང་སྟེ། དེའི་
དུས་སུ་བློས་ཆེད་དུ་བསྒོམ་མི་དགོས། ངང་གིས་ཅུང་ཙམ་དྲན་དགོས་པ་དེ་ལ།
བསྒོམ་མེད་ཡེངས་མེད་ཀྱི་སྒོམ་པ་ཞེས་བྱའོ།།
ཀློང་སྒོམ་འབྲིང་པོའི་དུས་སུ། མཉམ་ཉིད་འབྲིང་གི་ཉམས་འཆར་ཏེ།
གོང་གི་བསྒོམ་མེད་ཡེངས་མེད་ཀྱི་དྲན་པའི་ཐག་པ་ཅུང་ཙམ་དང་བཅས་པ་དེ་
ཉིད་ཅི་ཞིག་ལ་དྲན་པའི་ཐག་པ་ཆད། དྲན་འཛིན་གྱི་བྱ་ར་བ་འགྱེལ། ཅི་བྱས་
ཐམས་ཅད་རྩོལ་བྲལ་ངང་ལས་མི་འདའ། ཅི་འཆར་ཐམས་ཅད་ཡེ་ཤེས་སུ་
འཆར། བསྒོམ་མ་སྒོམ་ལ་ཁྱད་མེད། གཉིད་དུ་སོང་མ་སོང་ལ་ཁྱད་མེད།
87

མན་ངག་ཉམས་ལེན་གྱི་སྐོར།
:
བཞག་ན་སྡོད། བཏང་ན་འགྲོ། དགོས་དུས་སླེབས། དགྲ་དང་བུ་མཉམ། གསེར་
དང་བོང་བ་མཉམ། ཡར་ལ་མི་རེ། མར་ལ་མི་དོགས་པ་ནི། སྒོམ་པ་མཐའ་རུ་
ཕྱིན། རྟོགས་པ་མངོན་དུ་མ་གྱུར་ཙམ་གྱི་སྐབས་སོ།།
ཀློང་སྒོམ་ཆེན་པོའི་དུས་སུ། མཉམ་ཉིད་རབ་ཀྱི་ཉམས་འཆར་ཏེ། ཀློང་
སྒོམ་ཞེས་ཀྱང་ཐ་སྙད་ཙམ་དུ་ཟད་ལ། དོན་དུ་བསྒོམ་མེད་བདེ་བ་ཆེན་པོ་ཡིན་
ལ༑ སྣང་བ་སེམས་སུ་ཕུ་ཐག་ཆད་ནས། བོན་ཉིད་ཀྱི་ཀློང་ལ་རང་བཞིན་གྱིས་
གནས་པ་ཡིན། གབ་པ་ལས། བོན་ཉིད་ངང་ལ་ཡེ་ནས་གནས་པ་ལ། སྒོམ་
ཞེས་བྱ་བའི་ཐ་སྙད་ཡེ་ནས་སེམས་ལ་མེད་ཅེས་དང་། གཏན་ཚིགས་ངེས་པའི་
གལ་མདོ་ལས། མ་བསྒོམ་མི་སྒོམ་གདོད་ནས་རྣམ་པར་དག །ཅེས་དང་།
མཉམ་ཉིད་ཆེན་པོ་ཞེས་ཀྱང་བྱ། དགོངས་པ་ནམ་མཁའ་ལྟ་བུ་ཀུན་ལ་ཁྱབ་
པའི་དོན་ནོ། །དེ་ནི་སེམས་ཉིད་བོན་སྐུའི་རང་ས་ཟིན་པའོ།།
དེ་ལྟར་སྒོམ་རིམ་ཟབ་མོ་འདི། གྲུབ་ཐོབ་བླ་མ་རྣམས་ཀྱི་དགོངས་པ་ཕྱོགས་གཅིག་ཏུ་
བསྡུས་ནས། སློབ་མ་རྣམས་ཀྱིས་ཡང་ཡང་བསྐུལ་བའི་ངོར། ཁོ་བོ་བེ་རི་བླ་མ་རྒྱལ་མཚན་གྱི་
གདན་ས་ཆེན་པོ་དཔལ་ལྡན་དར་ལྡིང་གི་ཡང་དབེན། ཁྲི་བརྟན་ནོར་བུའི་རྩེ་ནས་སྦྱར་བ་
དགེ། བཀའ་ལ་གཟུ་ལུམ་ར་ཆོད་མེད་མོད་ཀྱང་། ཟུར་འགལ་མཆིས་ན་སྐྱབས་ཡུལ་རྣམས་ལ་
མཐོལ་ཞིང་བཤགས། མཁས་བཙུན་ཤེས་ལྡན་རྣམས་ལ་བཟོད་པར་གསོལ། དགེ་བ་འགྲོ་ཀུན་
བྱང་ཆུབ་ཐོབ་ཕྱིར་བསྔོ། གབ་རྒྱ། གསང་རྒྱ། སྦས་རྒྱ། ཚེ་གཅིག་སངས་རྒྱས་བསྒྲུབ་པའི་སྐལ་ལྡན་
གཅིག་གིས་གསང་ཞིང་སྤྱོད་པ་གལ་ཆེའོ།།
དེ་ལ་དབང་བོ་རབ་འབྲིང་ཐ་མ་གསུམ་ལས་འདིར་ཐ་མའི་དོན་ཡིན་
རིམ་སྐྱེས་པ་ཡིན་ནོ། །དབང་པོ་རབ་ལ་གཅིག་ཅར་བ་ཡིན་པས་སྒོམ་མི་དགོས་
88

༄༅།། སྐྱང་སྤྲུལ་ནམ་མཁའ་རྒྱལ་མཚན་གྱི་གསུང་བཏུས།
:
པས། རང་གི་ཉམས་ཀྱི་འཆར་གཞི་དེ་བླ་མས་ངོ་སྤྲོད་པས་དེ་གཉིས་ནམ་
མཁའ་ནང་འཕྲད་དུ་འགྲོ་སྟེ། བསྒོམ་མ་བསྒོམ་ཁྱད་མེད་དོ།།
དབང་བོ་འབྲིང་ལ། ཐོད་བརྒལ་བ་ཡིན་པ་ལ། ཀགས་ཤིན་ཏུ་ཆེ། བླ་
མ་ལ་རག་ལས། དེ་ལ་རྩ་ཐོད་བརྒལ་བ་དང་། རླུང་ཐོད་བརྒལ་བ་ཉམས་ཐོད་
བརྒལ་བ་དང་གསུམ་ཡིན་ལ། རྩ་ཐོད་བརྒལ་བ་ནི། རྩ་སྒོ་ཕྱེ་ནས། དག་པའི་
ཞིང་ཁམས་དང་། མ་དག་པའི་ཡུལ་དང་། གསལ་ཆ་དུ་མ་མཐོང་བ་ཡིན། རླུང་
ཐོད་བརྒལ་བ་ནི། རྩལ་ཤིན་ཏུ་ཆེ་སྟེ། ཆུ་བྲག་རི་རོང་ལ་སོགས་ཉེ་རིང་མེད་པར་
ས་ཆོད་པ་དང་། སྨྱོན་པ་ལྟར་རྩིས་གདབ་མེད་པ་དང་། མ་ངེས་པ་དུ་མ་འབྱུང་
བ་ཡིན་ཏེ། རྐྱེན་ཁ་ལ་མ་ཤོར་བ་གལ་ཆེ། ཡང་ཉམས་ཐོད་བརྒལ་ལ། ཉམས་
ནི་མང་ཡང་གསུམ་དུ་འདུས། བདེ་གསལ་མི་རྟོག་གསུམ་དུ་འདུས་སོ། །སྡུག་
བསྔལ་མེད་པས་བདེ་བ། སྒྲིབ་གཡོག་མེད་པས་གསལ་བ། གཟུང་འཛིན་མེད་
པས་མི་རྟོག་པའོ། །དེ་མ་རྟོགས་པའི་ཚེ་དུག་གསུམ་དུ་གནས་ཏེ། བདེ་བ་འདོད་
ཆགས། གསལ་བ་ཞེ་སྡང་། མི་རྟོག་པ་གཏི་མུག་ཏུ་གོལ། རྟོགས་པའི་ཚེ་ན་
ཉམས་སུ་འཆར་རོ། །བདེ་བ་ཞི་གནས། གསལ་བ་ལྷག་མཐོང་། མི་རྟོག་པ་ཟུང་
འབྲེལ་ལོ། །མངོན་དུ་གྱུར་བའི་ཚེ་སྐུ་གསུམ་སྟེ། བདེ་བ་སྤྲུལ་སྐུ། གསལ་བ་
ལོངས་སྐུ། མི་རྟོག་པ་བོན་གྱི་སྐུའོ།། ཆགས་ན་ཁམས་གསུམ་དུ་གོལ་ཏེ། བདེ་
བ་འདོད་ཁམས། གསལ་བ་གཟུགས་ཁམས། མི་རྟོག་པ་གཟུགས་མེད་དུ་
སྐྱེའོ། །ད་ངང་དང་རང་བཞིན་བདག་ཉིད་ཆེན་པོ་གསུམ་དུ་བསྟན་ཏེ། ངང་ནི་
རིག་པ་སྟོང་པ་སྟེ། རང་བཞིན་རིག་པ་ཅིར་ཡང་སྣང་། བདག་ཉིད་སྣང་སྟོང་ཐ་
དད་མེད་ཅེས་སོ། །དེ་ཉམས་ཀྱི་མན་ངག་གལ་ཆེའོ།། དགེའོ།།
89

མན་ངག་ཉམས་ལེན་གྱི་སྐོར།
དྲིན་ཆེན་བླ་མ་རྣམས་ལ་ཕྱག་འཚལ་ལོ། །བསམ་པ་བཟང་པོ་གཞན་
ཕན་ཕྱིར་དུ་རང་གི་ཤེས་དཀའ་མོ་བྱུང་བའི་གནད་འདི་རྣམས་བསྟན་པར་བྱ།
དེ་ལ་གཞི་ལམ་འབྲས་གསུམ་བྱ་བ་ལ། བྱེ་བྲག་མང་ཡང་སྐབས་འདིར་དོན་
གྱི་ངོ་བོ་ནི།
གཞི